ಕೊರೋನಾ ಬಿಕ್ಕಟ್ಟು: ಮಾರ್ಚ್, ಏಪ್ರಿಲ್ ಬಾಕಿ ಪ್ರೀಮಿಯಂ ತುಂಬಲು 30 ದಿನಗಳ ಕಾಲಾವಕಾಶ ಕೊಟ್ಟ ಎಲ್ಐಸಿ ಕೊರೋನಾವೈರಸ್ ಹಿನ್ನೆಲೆಯಲ್ಲಿ ಪಾಲಿಸಿದಾರರು ಎದುರಿಸುತ್ತಿರುವ ಕಷ್ಟಗಳನ್ನು ಮನಗಂಡ ಭಾರತೀಯ ಜೀವವಿಮಾ ನಿಗಮ ಮಾರ್ಚ್ ಮತ್ತು ಏಪ್ರಿಲ್ 2020 ರಲ್ಲಿ ಪಾವತಿಸಬೇಕಾದ ಪ್ರೀಮಿಯಂ ಪಾವತಿಗೆ 30 ದಿನಗಳ ವಿಸ್ತರಣೆಯನ್ನು ಪ್ರಕಟಿಸಿದೆ. ಮುಂಬೈ: ಕೊರೋನಾವೈರಸ್ ಹಿನ್ನೆಲೆಯಲ್ಲಿ ಪಾಲಿಸಿದಾರರು ಎದುರಿಸುತ್ತಿರುವ ಕಷ್ಟಗಳನ್ನು ಮನಗಂಡ ಭಾರತೀಯ ಜೀವವಿಮಾ ನಿಗಮ ಮಾರ್ಚ್ ಮತ್ತು ಏಪ್ರಿಲ್ 2020 ರಲ್ಲಿ ಪಾವತಿಸಬೇಕಾದ ಪ್ರೀಮಿಯಂ ಪಾವತಿಗೆ 30 ದಿನಗಳ ವಿಸ್ತರಣೆಯನ್ನು ಪ್ರಕಟಿಸಿದೆ.ಮಾರ್ಚ್ 22 ರ ನಂತರ ಗ್ರೇಸ್ ಅವಧಿ ಮುಕ್ತಾಯವಾಗುತ್ತಿರುವ ಫೆಬ್ರವರಿ ಪ್ರೀಮಿಯಂಗಳಿಗೆ, ಏಪ್ರಿಲ್ 15 ರವರೆಗೆ ಕಾಲಾವಕಾಶವಿದೆ ಎಂದು ಎಲ್ಐಸಿ ಹೇಳಿಕೆಯಲ್ಲಿ ತಿಳಿಸಿದೆ. ಇದಲ್ಲದೆ, ಉತ್ತಮ ಆರೋಗ್ಯದ ಯಾವುದೇ ಪುರಾವೆಗಳಿಲ್ಲದೆ ಹೋದಲ್ಲಿ ಪ್ರೀಮಿಯಂ ಪಾವತಿಯನ್ನು ಆನ್‌ಲೈನ್‌ನಲ್ಲಿಯೂ ಮಾಡಬಹುದು.ಎಲ್ಐಸಿಯ ಪಾಲಿಸಿದಾರರು ಯಾವುದೇ ಸೇವಾ ಶುಲ್ಕವಿಲ್ಲದೆ ಎಲ್ಐಸಿಯ ಡಿಜಿಟಲ್ ಪಾವತಿ ಆಯ್ಕೆಗಳ ಮೂಲಕ ಪ್ರೀಮಿಯಂಗಳನ್ನು ಪಾವತಿಸಬಹುದು. ಪಾಲಿಸಿದಾರರು ಪ್ರೀಮಿಯಂ ಪಾವತಿಸಲು ವೆಬ್‌ಸೈಟ್‌ನಲ್ಲಿ ನೋಂದಾಯಿಸಿಕೊಳ್ಳುವ ಅಗತ್ಯವಿಲ್ಲ ಆದರೆ ಮೂಲ ವಿವರಗಳನ್ನು ನೀಡುವ ಮೂಲಕ ನೇರವಾಗಿ ಪಾವತಿಸಬಹುದು ಎಂದು ಅದು ತಿಳಿಸಿದೆ.ಮೊಬೈಲ್ ಅಪ್ಲಿಕೇಶನ್ ಎಲ್ಐಸಿ ಪೇ ಡೈರೆಕ್ಟ್ ಅನ್ನು ಡೌನ್ಲೋಡ್ ಮಾಡುವ ಮೂಲಕ ಪ್ರೀಮಿಯಂಗಳನ್ನು ಪಾವತಿಸಲು ಸಹ ಅವಕಾಶವಿದೆ. ಪಾಲಿಸಿ ಪ್ರೀಮಿಯಂಗಳನ್ನು ನೆಟ್ ಬ್ಯಾಂಕಿಂಗ್, ಡೆಬಿಟ್ ಕಾರ್ಡ್, ಕ್ರೆಡಿಟ್ ಕಾರ್ಡ್ ಮೂಲಕ ಮತ್ತು ಪಾವತಿ ಅಪ್ಲಿಕೇಶನ್‌ಗಳಾದ , , , , ಮೂಲಕ ಸ್ವೀಕರಿಸಲಾಗುತ್ತದೆ. ಎಲ್ಲಾ ಐಡಿಬಿಐ ಮತ್ತು ಆಕ್ಸಿಸ್ ಬ್ಯಾಂಕ್ ಶಾಖೆಗಳಲ್ಲಿ ಮತ್ತು ಬ್ಲಾಕ್ ಮಟ್ಟದಲ್ಲಿ ಕಾರ್ಯನಿರ್ವಹಿಸುವ ಸಾಮಾನ್ಯ ಸೇವಾ ಕೇಂದ್ರಗಳ (ಸಿಎಸ್ಸಿ) ಮೂಲಕ ಪ್ರೀಮಿಯಂಗಳನ್ನು ಪಾವತಿಸಬಹುದು.ಕೊರೋನಾದಿಂದ ಉಂಟಾಗುವ ಸಾವನ್ನೂ ಸಹ ಇತರೆ ವಿಮಾದಾರರ ಸಾವಿನ ರೀತಿ ಸಮಾನವಾಗಿ ಕಾಣಲಾಗುತ್ತದೆ ಮತ್ತು ಪಾವತಿಗಳನ್ನು ತುರ್ತು ಆಧಾರದ ಮೇಲೆ ಮಾಡಲಾಗುವುದು ಎಂದು ವಿಮಾಸಂಸ್ಥೆ ತನ್ನ ಪಾಲಿಸಿದಾರರಿಗೆ ಭರವಸೆ ನೀಡಿದೆ.ಕೊರೋನಾವೈರಸ್ ಈಗಾಗಲೇ ಅನೇಕ ಜೀವಗಳನ್ನು ಬಲಿ ತೆಗೆದುಕೊಂಡಿದೆ ಮತ್ತು ಕುಟುಂಬಗಳಿಗೆ ಸಹಾಯ ಮಾಡಲು ಸರ್ಕಾರಿ ಅಧಿಕಾರಿಗಳು ಒದಗಿಸಿದ ಪಟ್ಟಿಗಳ ಆಧಾರದ ಮೇಲೆ ಕೋವಿಡ್ -19 ಸಂತ್ರಸ್ತರನ್ನು ಪತ್ತೆ ಹಚ್ಚಲು ಎಲ್ಐಸಿ ಅಧಿಕಾರಿಗಳು ಪ್ರಯತ್ನಿಸುತ್ತಿದ್ದಾರೆ. ಈಗಾಗಲೇ 16 ವರ್ಷದೊಳಗಿನ ಪಾಲಿಸಿದಾರರ ಕೋವಿಡ್ ಕೋವಿಡ್ ಕಾರಣದಿಂಡ ಸತ್ತಲ್ಲಿ ಸಾವಿನ ಹಕ್ಕುಗಳನ್ನು ಯಾವುದೇ ಸಮಯವನ್ನು ತೆಗೆದುಕೊಳ್ಳದೆ ಇತ್ಯರ್ಥಪಡಿಸಲಾಗಿದೆ ಎಂದು ಅದು ಹೇಳಿದೆ.ಹಿಂದಿನ ಹಣಕಾಸು ವರ್ಷದಲ್ಲಿ, ಎಲ್ಐಸಿ 7.5 ಲಕ್ಷಕ್ಕೂ ಹೆಚ್ಚು ಸಾವಿನ ಹಕ್ಕುಗಳನ್ನು ಇತ್ಯರ್ಥಪಡಿಸಿದೆ ಮತ್ತು ಒಟ್ಟು ಸಾವಿನ ಹಕ್ಕುಗಳಲ್ಲಿ ಕೇವಲ 0.75 ಶೇಕಡಾ ಮಾತ್ರ ಬಾಕಿ ಉಳಿದಿದೆ ಎಂದು ವರದಿ ಮಾಡಿದೆ.